**Belügyminisztérium**

a Kormányzati igazgatásról szóló 2018. évi CXXV. tv. 83. § (1) bek. alapján

pályázatot hirdet

**Belügyminisztérium**

**Elektronikus Ügyintézési Felügyeleti Főosztály**

**JOGÁSZ**

álláshely betöltésére

**A kormányzati szolgálati jogviszony időtartama:**

Határozatlan idejű kormányzati szolgálati jogviszony.

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila utca 2-4.

**Ellátandó feladatok:**

* az egyes szabályozott- és központi elektronikus ügyintézési szolgáltatásokra (SZEÜSZ/KEÜSZ szolgáltatások) és az informatikai együttműködésre vonatkozó jogszabálytervezetek előkészítése, módosítása, a más szervek által készített jogszabálytervezetek külső és belső véleményezése,
* az elektronikus ügyintézést biztosító szervek, valamint az együttműködésre kötelezett szervezetek az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (E-ügyintézési tv.) és végrehajtási rendeleteiben meghatározott kötelezettségei teljesítésének hatósági ellenőrzése,
* az E-ügyintézési tv. szerinti ügyfelek jogszabályokban meghatározott jogai érvényesülésének elősegítése,
* a SZEÜSZ/KEÜSZ szolgáltatásoknak a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény szerinti hatósági felügyeletének ellátása, hatósági ellenőrzés lefolytatása,
* az elektronikus ügyintézést biztosító szervnek nem minősülő szervek (azaz piaci szereplők) részére nyújtható központi állami szolgáltatásokhoz való csatlakozási kérelmek vizsgálata, csatlakozást követően az igénybevétel ellenőrzése hatósági ellenőrzés keretében.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései, valamint a Belügyminisztérium Közszolgálati Szabályzatának, valamint egyéb szabályzatainak rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Egyetem, jogász végzettség,
* Felhasználói szintű számítógépes ismeretek, gyakorlat az MS Office (irodai alkalmazások) használatában,
* a 599/2021. (X. 28.) Korm. rendelet 2/A. § (1) bek. szerinti védőoltás igazolása, ennek hiányában 2/A. § (2) bek. szerinti orvosi igazolás.

**Elvárt kompetenciák:**

* Terhelhetőség,
* Proaktív gondolkodásmód,
* Kiváló kommunikációs készség szóban és írásban egyaránt,
* Önálló és pontos munkavégzés,
* Elhivatottság,
* Teljesítmény orientáltság,
* Változásokhoz való alkalmazkodási képesség,
* Felelősségtudat.

**A pályázat elbírálásánál előnyt jelent:**

* Közigazgatásban – különösen hatósági területen – szerzett legalább 3 év szakmai tapasztalat,
* Elektronikus közigazgatás területén szerzett szakmai tapasztalat,
* Közigazgatási szakvizsga,
* Angol nyelv ismerete,
* Irodai szoftverek magas szintű felhasználói ismerete.

**A pályázat részeként benyújtandó iratok, igazolások:**

* Fényképes, részletes szakmai önéletrajz, (a 87/2019. (IV.23.) Korm. rendelet 1. számú mellékletében meghatározott tartalmi elemekkel),
* Motivációs levél, maximum 1-1,5 oldal terjedelemben, amelyben a pályázó részletesen ismerteti az eddig ellátott szakmai feladatait,
* Felsőfokú jogi végzettséget, nyelvvizsgát, közigazgatási vizsgát, szakvizsgát igazoló bizonyítványok másolata,
* 3 hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele),
* Nyilatkozat, hogy a kinevezést megelőző egészségügyi alkalmasságát igazoló orvosi vizsgálatnak aláveti magát,
* Nyilatkozat, hogy a pályázatát az elbírálásban részt vevő személyek megismerhetik,
* Nyilatkozat, hogy az álláshely betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
* A pályázat tárgyában kérjük feltüntetni „jogász” álláshely azonosítót!

**Az álláshely betölthetőségének időpontja:**

Az álláshely a pályázati eljárást követően azonnal betölthető.

**A pályázat benyújtásának határideje:** 2022. február 20.

**A pályázatok benyújtásának módja:**

* Elektronikus úton az Elektronikus Ügyintézési Felügyeleti Főosztály részére az euf@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium erre kijelölt vezetői értékelik, valamint javaslatot tesznek a munkáltatói jogkört gyakorló közigazgatási államtitkár felé a személyzeti intézkedés meghozatalára. A pályázatok alapján kiválasztott jelentkezőkkel személyes (szakmai tapasztalatra is kiterjedő), két körös interjú lefolytatására kerül sor.

**A pályázat elbírálásának határideje:** 2022. február 28.

**A pályázati kiírás további közzétételének helye:**

* [www.kozigallas.gov.hu](http://www.kozigallas.gov.hu)
* [www.kormany.hu](http://www.kormany.hu)

**A munkáltatóval kapcsolatos egyéb lényeges információ:**

A határozatlan időre szóló kinevezés 6 hónap próbaidő kikötésével történik.